ข้าชื่อโคทาโร่!

ข้าชื่อโคทาโร่! (Kotaro Makaritoru!) เป็นการ์ตูนญี่ปุ่น แนวโชเน็น เขียนโดยทัชซึยะ ฮิรุตะ เริ่มลงตีพิมพ์กับสำนักพิมพ์โคดันฉะ ในโชเน็นแม็กกาซีน เมื่อปีพ.ศ. 2525-2537 มีฉบับรวมเล่มออกมา 59 เล่ม และในปี พ.ศ. 2538-2544 มีฉบับรวมเล่มของซีรีส์ที่สอง Shin Kotaro Makaritoru! (Judohen) ออกมา 27 เล่ม และปีพ.ศ. 2544-2547 มีฉบับรวมเล่ม Kotaro Makaritoru! L ออกมาจนถึงเล่ม 8 (ยังไม่จบ)
ส่วนในประเทศไทย สมัยก่อนเป็นยุคของการ์ตูนไร้ลิขสิทธิ์ สำนักพิมพ์ต่างๆมีการแข่งขันกัน ดังนั้นสำนักพิมพ์ที่ตีพิมพ์การ์ตูนเรื่องนี้จึงใช้ชื่อต่างกันออกไป เช่น สำนักพิมพ์หมึกจีนใช้ชื่อว่าโคทาโร่ ส่วนทางสำนักพิมพ์สยามอินเตอร์คอมิกส์ใช้ชื่อว่าโคทาโร่เช่นเดียวกัน และสำนักพิมพ์วิบูลย์กิจโดยใช้ชื่อว่าข้าชื่อโคทาโร่ ซึ่งตีพิมพ์ลงในนิตยสารเดอะซีโร่(The Zero) ต่อมาหลังจากปีพ.ศ. 2531ได้ย้ายไปลงในนิตยสารAnimage Weekly ต่อมาทางเจ้าของลิขสิทธิ์ได้ออกมาสั่งห้ามสำนักพิมพ์ทุกสำนักพิมพ์ตีพิมพ์การ์ตูนที่ละเมิดลิขสิทธิ์ทุกเรื่อง
หลังจากที่เงียบหายไปนานถึง 5 เดือน เนื่องจากติดเรื่องลิขสิทธิ์ ทางสำนักพิมพ์วิบูลย์กิจจึงได้ลงตีพิมพ์อีกครั้งเพราะได้ตกลงซื้อลิขสิทธิ์มาอย่างถูกต้อง ในนิตยสารรายสัปดาห์ KC.Weekly ในปี 2536 โดยเป็นตอนต่อตอนจากญี่ปุ่น ปีเดียวกันในเดือนกันยายนก็ได้ทำการพิมพ์รวมเล่มออกมา ซึ่งเป็นปกหนาชั้นเดียว (ราคา 30 บาท) ต่อมาในปี 2538 ทางสำนักพิมพ์ก็ได้ฤกษ์ออกฉบับปกสองชั้น และพิมพ์เรื่อยมายาวนานจนถึงปี 2546 ก็ออกจนครบ ประกอบด้วย ซีรีส์ชุดที่1 ข้าชื่อโคทาโร่ 59 เล่ม ซีรีส์ชุดที่2 ข้าชื่อโคทาโร่ (ใหม่) ภาคยูโด 27 เล่ม และซีรีส์ชุดสุดท้าย ข้าชื่อโคทาโร่ ภาค L 8 เล่ม
เรียกได้ว่าการ์ตูนเรื่องข้าชื่อโคทาโร่ใช้เวลาในการออกยาวนานที่สุดตั้งแต่ยุคก่อนลิขสิทธิ์ ปัจจุบันทางสำนักพิมพ์ได้มีการพิมพ์ซ่อม แต่ออกมาได้แค่ครึ่งๆ กลางๆ ค้างอยู่เล่มที่ 13 และไม่มีการตีพิมพ์ออกมาอีก ข้าชื่อโคทาโร่จึงเป็นการ์ตูนที่หาเก็บสะสมได้ยากมาก

**เนื้อเรื่อง**

**ตัวละคร**

**ตัวละครหลัก**
 ชินโด โคทาโร่ (新堂 功太郎 Shindo Kotaro) ตัวเอกของเรื่อง เขามีผมสีดำยาว มีนิสัยกะล่อน และลามก เขาเป็นอัจฉริยะในด้านการต่อสู้แต่ขาดสามัญสำนึกแต่เขาก็ยังมีความยุติธรรม เขามักจะสร้างปัญหาให้กับกรรมการนักเรียน และพยายามที่จะขโมยกางเกงในของนักเรียนหญิง โดยเฉพาะของมายูมิ- วาตาเสะ มายูมิ (渡瀬 麻由美 Watase Mayumi) เพื่อนสมัยเด็กของโคทาโร่ และเป็นกรรมการนักเรียน เธอเป็นคนเดียวที่สามารถปราบโคทาโร่ได้ โคทาโร่มักจะสร้งเรื่องให้เธอปวดหัวเสมอ- เท็นโคจิ เทรุฮิโกะ (天光寺 輝彦 Tenkoji Teruhiko) คู่แข่งคนสำคัญ และเพื่อนที่ดีที่สุดของโคทาโร่ เขาเป็นซามุไรที่ไม่มีผม(โกนผม) เขามักจะถูกโคทาโร่เรียกว่า "เจ้าโล้น" "เจ้าโกร๋น"

**ตัวละครเสริม**
 อินุโมริ เคียวชิโร่ (稲森 狂死郎 Inemori Kyoshiro) เป็นอาจารย์สอนคาราเต้ที่โรงฝึกชินโด เป็นคนที่เลี้ยงดูโคทาโร่มา และเสมือนพี่ชายของโคทาโร่ มีนิสัยเหมือนโคทาโร่- คินซารางิ เคนจิ (如月 剣次 Kinsaragi Kenji) เชี่ยวชาญในเรื่องกังฟู เป็นโรคไม่ถูกกับผู้หญิง(เลือดกำเดาจะไหลเมื่ออยู่ใกล้) แอบชอบมายูมิ ใครๆก็เรียก "โยชิมิจัง"- อุชิโรโนะ โมโมทาโร (後 百太郎 Ushirono Momotaro) รองหัวหน้าชมรมเชียร์- ชิคาโตะ เท็นเซ็น (鹿斗 典善 Shikato Tenzen) ชายชราผู้เป็นหัวหน้าชมรมเชียร์ แก่แล้วยังเรียนไม่จบสักที เป็นคนที่แข็งแกร่งมาก ลามกพอๆกับโคทาโร่ และยังเป็นอาจารย์ให้กับโคทาโร่ นอกจากนั้นเขายังรวยมากอีกด้วย- วาตาเซะ ไทโซ (渡瀬 大造 Watase Taizo) พ่อของมายูมิ เป็นอธิบดีกรมตำรวจ

**ข้าชื่อโคทาโร่!**
มีความยาว 59 เล่มจบ เนื้อเรื่องแบ่งเป็น 7 ภาค และภาคพิเศษอีก 1 ภาค- เล่ม 1-5 ภาคโคทาโร่มาแล้ว- เล่ม 5-9 ภาคเจ้าหญิงคราร่า- เล่ม 10-16 ภาคเขต D- เล่ม 17-26 ภาคแข่งกีฬาประลองยุทธในโรงเรียน
*เล่ม 27-28 ภาคพิเศษ(ฉบับเสริม)- เล่ม 29-36 ภาคศึกวิทยายุทธทั่วประเทศ- เล่ม 36-41 ภาคศึกสุดยอดเซียนกีต้าร์- เล่ม 42-59 ภาคระบำหุ่นเซ็นโยริว

**ข้าชื่อโคทาโร่ (ใหม่) ภาคยูโด**
ดูบทความหลักที่ ข้าชื่อโคทาโร่ (ใหม่) ภาคยูโด
มีความยาว 27 เล่มจบ ภาคนี้เป็นเรื่องเกี่ยวกับกีฬายูโด ที่มีการต่อสู้ที่น่าติดตาม

**ข้าชื่อโคทาโร่! ภาค L**
เป็นภาคสุดท้ายของการ์ตูนชุดข้าชื่อโคทาโร่ ในภาคนี้แม่ของโคทาโร่ปรากฏตัวแล้ว แถมเธอเป็นนินจา ฝีมือเก่งกาจ แต่การปรากฏตัวของเธอนอกจากจะสร้างความวุ่นวายให้กับลูก และเพื่อนๆของลูกแล้ว ก็มีกลุ่มคนปริศนาคอยติดตามเธอมาอย่างใกล้ชิด
ภาคนี้มีอยู่ถึงเล่ม 8 ซึ่งไม่จบ แต่ผู้แต่งไม่เขียนต่อแล้ว เนื่องจากสภาพร่างกายของผู้เขียนไม่ดี

**รายชื่อตอน**

**อื่นๆ**
 ในปี 2527 ข้าชื่อโคทาโร่ได้ถูกนำมาสร้างเป็นภาพยนตร์- The Kotaroz อัลบั้ม You are my hero เป็นอัลบั้มเพลง ในประเทศไทยทางสำนักพิมพ์วิบูลย์กิจได้นำมาแจก โดยได้จากการตัดคูปองจากนิตยสาร KC.Weekly ส่งไปชิงโชค
** ในอัลบั้มจะประกอบไปด้วยเพลง
***# DIMAZIN
***# MY POSITION
***# STEP OUT
***# ¿Qué quiere usted decie?
***# SYDNEY
***# YOU are my HERO
***# PILDERIDER
***# LONG TRAIN BOOGIN
***# TIME

**รางวัล**
ปี 2529, ข้าชื่อโคทาโร่! ได้รับรางวัล Kodansha Manga Award สำหรับการ์ตูนแนว โชเน็น

**อ้างอิง**

**แหล่งข้อมูลอื่น**
ภาษาไทย-  ข้าชื่อโคทาโร่หรือนี่!?fix-attempted=yes -  ความเป็นมาของการ์ตูนลิขสิทธิ์ date=2012-07-01 -  หนังสือการ์ตูนหายากfix-attempted=yes 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:นินจาในอนิเมะและมังงะ